# Lola Iturbe Arizcuren
| Lola Iturbe Arizcuren |

|  | Bifa - Arotieva - Ayikyeva - Mujeres Libres |

| Lola Iturbe Arizcuren |

|  | Bifa - Arotieva - Ayikyeva - Mujeres Libres |

| Tuveli icde Izvopa |

| Tuveli icde Arotieva |

|                                                                                                                                                                                                                                                                                                                                                                                                                                                               | Mujeres Libres ~ espanafa arotievikya |
| ------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------- | ------------------------------------- |
| Sara Berenguer Laosa • Consuelo Berges Rábago • María Bruguera Pérez • Pepita Carpena-Amat • Mercedes Comaposada Guillén • Anna Delso • Mika Feldman de Etchebéhère • Antònia Fontanillas Borràs • Soledad Kasilda Hernáez Vargas • Lola Iturbe Arizcuren • Paquita Jolis Puig • Concha Liaño Gil • Isabel Mesa Delgado • Federica Montseny Mañé • Amparo Poch y Gascón • Maria Suceso Portales Casamar • Llibertat Ródenas Rodriguez • Lucía Sánchez Saornil |                                       |


Lola Iturbe Arizcuren
{{Korikaf kroj|korik=Lola Iturbe Arizcuren|evleem=1902-1990|kira=[[Espana|Espanaf]] arotievik isu ayikyevik}}
{{Teliz_toza}}
'''Dolores ( Lola ) Iturbe Arizcuren''' (&nbsp;kobl- ba 01/08/1902 koe [[Barcelona]] koe Espana, aw- ba 05/01/1990 koe [[Gijón]]&nbsp;) tiyir arotievagrosibik is ayikyevaf sayudasik ke ''Mujeres Libres'' espanaf lizor.

Micaela kaelafa gadikya ke Lola Iturbe tiyir euskadiafa, vey Monreal widavama koe Navarra winka. Va Barcelona koirubayar lize Lola kobliyir.

== Blirizva ==
=== Rumeugal ===
Micaela Iturbe nope erbarge moi radekara va pintikya pu tawadayikafa yasa ke Cerdá nafer lize Lola remi kalaf rumeugal do baraf nazbeikeem ke brogadafa tolonga di bliyir. Viele tir perdafa gan gadikya ko Barcelona zo dimdikiyir. To banviele kosmayar da va ara gadikya dikiyir. Koe Barcelona dene mona ke guazafe glastikye irubar lize va gadikya ta kwafa kobara pomar. Me zo askipejer voxe va nuyuca pojana koe tawaday batcer.

Viele inafa unesa glastafa yasa va erbargepe toz levgayar, pune Micaela Iturbe buluyur numaze va yasafo vedgobexomo djukugediyir lize Lola pomason dere kobayar. Azon wetce asadas ravesik seguyur. Larde mali rumeugal dun kobayar, pune va bema abicedje nobayar. Ton mivravesik vayayar, va bagala koe bemafo vistalexo dum teca nuyevaf bemugal di setikeyer, i va xo lize va yon amidik vey gedrafo xo ik seltafa ik gaderopafa anameda rorungrupeyer.

=== Arotievafa sayudara ===
Viele tir san-balemdafa, Lola koe vageiaxe zo uner lize va taneaf arotievaf sayudasik rungruper nume va Grosiba va Vage (&nbsp;Sindicato del Vestido&nbsp;) ke CNT galda yoter. Va nuyevaf lizor toz denfir.

Do aryon arotievaf sayudasik va lyumara mu gaderopaf stolenik paker. Titi 1920<sup>-e</sup> sanda va ''Germen'' rijay denfir lize Juan Manuel Molina (&nbsp;okon ''Juanel''&nbsp;) ixam sayudar. Sin vanpid dositik ke blira is rietava. Va Granollers az [[Barcelona]] koirubad.

Bak santaneaksat ke 1924, Lola va bocafi bliraki ke Juan José Montero arotievik isu José Llacer tocker, i ke sayudasik lanzayan gu xonukera nope dilfura va sayakaxe. Bak 1926 ko [[Paris]] koe [[Franca]] va int godivblir liz va Juanel kaaneyapan gan espanaf ardial kevlapir. Aze ko [[Belga]]. Ba etimara va sokasane (&nbsp;1931&nbsp;) ko [[Espana]] rovodimlapir. Do Juanel vanpir sutelasik va ''Tierra y Libertad'' virda koe Barcelona, i va virda tisa vila ke Arotievafa Espanafa Galda ise va konaka arotievafa kabelcara paker, don tulon Buenaventura Durrutí is Francisco Ascaso, ise va exura ke 1933 azu 1934 dere paker.

=== Espanafa artowara ===
Bak balemeaksat ke 1936 va ''[[Mujeres Libres]]'' arotievayikyevaf rijay dozabdur, i va grustaks ruldatas vas loa 20000 bewikya, ise vanpir sutelasik va milyoltafa virda lize va jontik teliz yolton gu Kiralina sanegar. Mali pereaksat ke mila ilana va sutelasikeem ke ''Solidaridad Obrera'' virda dere paker.

Va konak seltaf abdumimaks tegison sayudar, i tulon va lyumara kev savera va tresenik num sinafa walburera. Moi molikera ke arotievik kev stalinevik bak alubeaksat ke 1937, ta tunuyara va arotievagrosibik ke POUM grustaks stoleyen gan espanaf stalinevaf doevik kobaver.

=== Radimi sokasane : divblira koe Franca az dimlapira ko Espana ===
Tici Toleafe Espanafe Sokasane is yatera is gelbera ke jontik sokasaneevik ko [[Franca]], Lola Iturbe koe Nïmes widava ke bana patecta soker lize va birgotafa acagira va Nazi kerelera paker. Radimi tena ke tamavafa geja do Juanel koe [[Toulouse]] tigir. Kev torkeva ke Franco sayudar. Vielu sopera va Juanel bak 1946 koe Espana kali 1952, wetce dodelik dene vageiasa raba kobar.

Lola Iturbe dun tir ke CNT birgotafa grosiba ise va tegira ke ''Mujeres Libres'' divbliyin rijay do aryona arotievayikyevik dum [[Maria Suceso Portales Casamar|Suceso Portales]] is Sara Guillen seramon paker.

Radimi awalkera ke Franco bak 1975, Iturbe ko Espana tere rodimlapir. Do Juanel va La Verneda koe Barcelona parmon koirubar. Kaiki awalkera ke Juan Manuel Molina bak 1984, koe Asturias winka fereon soker.

Lola Iturbe ba 05/01/1990 koe Gijón valente Espana awalker. 

== Xantaza ==
Bat teliz tir pakaf is zaleyen kalkotavaks va [https://www.anarcopedia.org/index.php/Lola_Iturbe teliz ke Anarcopedia internetxo]

== Dere rupec ==
{{GKT|[[Mujeres Libres]]}}

== Suteks is suterot ==
* (es) ''Mujeres heroicas'', 1937.
* (es) ''Nuestras luchadoras'', Barcelona, 1937.
* (es) ''La Mujer en la lucha social y la guerra civil en España'', México, Editores Mexicanos Unidos, 1974, OCLC 4743450

== Vuestexeem ==
<small>
* (en) Martha Ackelsberg, ''Free Women of Spain: Anarchism and the Struggle for the Emancipation of Women'', 2005, AK Press. ISBN 978-1-902593-96-8.
* (es) Antonia Fontanillas is Sonya Torres, ''Lola Iturbe. Vida e ideal de una luchadora anarquista'', Virus Editorial, Colección Acracia, Barcelona, 2006, ISBN 978-84-96044-69-2, OCLC 470673900.
* (fr) [http://militants-anarchistes.info/spip.php?article6739&lang=fr Blirizva] ke Lola Iturbe dene internet
* (es) [https://www.alasbarricadas.org/ateneovirtual/index.php/Lola_Iturbe Blirizva] ke Lola Iturbe dene internet
</small>
{{Vuestexeem}}
{{Teliz toleaf briz}}
{{Artowasik
|yolt = Lola Iturbe Arizcuren
|ewava = Lola_Iturbe.jpg
|pebuda = Afigasuteks va Lola Iturbe Arizcuren, megrupena evla
|koblira = 01/08/1902
|koblixo = [[Barcelona]], [[Espana]]
|awalkera = 05/01/1990
|awalkexo = [[Gijón]], [[Espana]]
|vedeyot = [[Espana]]
|tegira = Arotievaf ayikyevik
|bifa = <br>
* [[Arotieva]]
* [[Ayikyeva]]
* [[Mujeres Libres]]
}}
{{Tuveli:Arotieva teliz|}}
[[File: Molina_&_Iturbe.jpg|thumb|right|200px|Lola Iturbe Arizcuren is Juan Manuel Molina Mateo dositikye, afigasuteks kaiki 1939]]
|}
{{Mujeres Libres}}
[[Loma:XX-eafa decemda|Iturbe Arizcuren (Lola)]]
[[Loma:Espanafa Wideytafa Geja|Iturbe Arizcuren (Lola)]]
[[Loma:Grosibik|Iturbe Arizcuren (Lola)]]
[[Loma:Arotievik|Iturbe Arizcuren (Lola)]]
[[Loma:Ayikyevik|Iturbe Arizcuren (Lola)]]
{{#invoke:Interwiki|interwiki|qid=Q9023549}}
[{"title": "| Lola Iturbe Arizcuren |", "data": {"Koblira": "01/08/1902, \u00b7 Barcelona, Espana", "Awalkera": "05/01/1990, \u00b7 Gij\u00f3n, Espana", "Vedeyot": "Espana", "Tegira": "Arotievaf ayikyevik"}}]